Pusryčiai Plutone

Siužetas

Žavingai nugrimuota Patrick „Kitten“ Braden (Cillian Murphy), stumdama vaikišką vežimėlį ir nerūpestingai flirtuodama su su statybininkais, pristato savo gyvenimo istoriją. Filmas yra suskirstytas į 36 trumpas dalis pasakojamas pagrindinio veikėjo, kuris dažnai parodomas rašantis autobiografinį romaną.
Pramanytame 8-ojo dešimtmečio Airijos miestelyje Tyrelline netoli Šiaurės Airijos sienos mažojo Patrick’o motina palieka jį prie jo tėvo, Tėvo Liam’o (Liam Neeson) durų, kuris atiduoda jį auginti nemylinčiai įmotei. Jaunasis Patrick (Conor McEvoy) parodomas vilkintis suknelę ir išsidažęs lūpas, to nepakelia nusivylusi jo netikra šeima. Patrick yra priimamas artimų savo draugų Charlie’ės, Irwin’o ir Lawrence’o bei Lawrence’o tėvo, kuris pasakoja Patrick’ui, kad jo biologinė motina buvo panaši į šviesiaplaukę amerikiečių kino žvaigždę Mitzi Gaynor ir išvyko į Londoną.
Istorija greitai perkeliama į Patrick’o vėlyvąją paauglystę 8-ojo dešimtmečio pradžioje, kur Murphy atrodo žavus ir dvilytis su garbanotais plaukais, platėjančiomis kelnėmis, bateliais su platforma ir makiažu. Patrick mokykloje patenka į bėdą, kai parašo detalų rašinį apie tai, kaip jis buvo pradėtas Tėvo Liam’o ir jo jaunos namų šeimininkės Eily Bergin (Eva Birthistle) ir klausdamas, kur galima pasikeisti lytį. Patrick vadina save „Kitten“, taip pat Patricia. Per išpažintį ji paklausia savo tėvo apie motiną, tačiau jis ją atstumia.
Kitten pabėga iš namų susistabdžiusi glam roko grupės autobusą ir pradeda flirtuoti su lyderiu Billy (Gavin Friday). Billy apgyvendina įsimylėjusią, neturinčią namų Kitten namelyje ant ratų, kuriame ji randa jo slepiamus kontrabandinius ginklus Airijos Respublikonų armijai (IRA). Tuo tarpu Irwin (Laurence Kinlan) pradėjo dirbti su IRA, nuliūdindamas dabartinę savo merginą Charlie (Ruth Negga). Kitten atmeta Irwin’o politinius įsitikinimus kaip "rimtus, rimtus, rimtus, " bet kai Lawrence (Seamus Reilly) žūsta policijai detonuojant įtariamą IRA bombą automobilyje, ji iš slėptuvės išmeta IRA ginklus į ežerą. Billy palieka Kitten vieną bėgti nuo IRA, tačiau ji sugeba išsigelbėti apsimesdama beprote.
Toliau Kitten iškeliauja į Londoną ieškoti savo motinos. Pirmosios paieškos yra bevaisės ir neturėdama pinigų ji randa pastogę mažame namelyje parke. Ji gauna dainuojančio ir šokančio pasakų personažo darbą, tačiau jį greitai praranda kai jos globėjas ir bendradarbis (Brendan Gleeson) sumuša savo bosą. Priversta imtis prostitucijos, ji užpuolama savo pirmojo kliento (Bryan Ferry) ir išsigelbsti nuo pasmaugimo papurškusi jam į akis kvepalų.
Užkandinėje iliuzionistas Bertie Vaughan (Stephen Rea) paklausia, ką Kitten rašo savo knygelėje. Ji paaiškina, kad tai istorija apie „Ledi fantomą“, kurią prarijo didelis miestas, tada atskleidžia, kad tai istorija apie jos motiną, kurios ji ieško. Bertie pasamdo ją asistente ir išnaudoja jos gyvenimo istoriją hipnozės numeryje. Abu padaro romantišką dienos išvyką, bet kai Bertie stengiasi pabučiuoti Kitten, ji sustabdo jį paaiškindama, kad ji iš tikrųjų nėra mergina. Bertie sako, kad tai jau žino, tačiau jos nebepabučiuoja. Netrukus Charlie pamato Bertie’io šou ir, jausdama, kad Kitten vaidmuo jame yra žeminantis, išsiveda ją.
Vėliau, Kitten apsilanko klube, kuriame dažnai lankosi britų kariai. Klubą susprogdina IRA, tačiau Kitten tik lengvai sužeidžiama. Kai policija išsiaiškina, kad ji biologiškai yra vyras ir airių tautybės, ji areštuojama kaip įtariama terorizmu. Britų policininkams mušant ir neleidžiant užmigti, ji parašo perdėtą pareiškimą, kuris po to parodomas kaip fantastinė šnipų filmų parodija, kurioje Kitten apsirengusi aptemptu kostiumu nukenksmina IRA sąmokslininkus savo stulbinančiu seksualumu ir purkšdama savo patikimą teroristus atbaidantį skystį. Pareigūnai sušvelnėja supratę, kad ji nekalta ir paleidžia ją. Supratusi, kad neturi kur eiti, Kitten maldauja pasilikti policijoje gyventi ir dirbti, bet yra išmetama į gatvę.
Kitten yra vėl priversta imtis prostitucijos, tačiau išgelbėjama vieno iš pareigūnų, kurių buvo tardoma (Ian Hart). Jis atveža ją į nusirenginėjančių moterų šou, kur ji prisijungia prie šokėjų kolektyvo ir transformuojasi į labai moterišką blondinę. Jos atgailaujantis tėvas susiranda ją nusirenginėjančių moterų kabinoje, ir scenoje, kuri atspindi atgailos sceną iš filmo pradžios, išreiškia savo meilę ir pasako Kitten kur rasti savo motiną. Ji apsilanko savo motinos namuose apsimetusi telefonų kompanijos rinkos tyrėja ir sutinka savo jaunesnį netikrą brolį, kurio vardas taip pat yra Patrick. Ji apalpsta sutikusi motiną, tačiau atsipeikėjusi nepasisako esanti jos paliktas sūnus.
Kai Irwin nužudomas IRA ir Kitten grįžta namo rūpintis nėsčia Charlie, jas priglaudžia Tėvas Liam. Tačiau miestelis priešiškai nusiteikęs nesusituokusios motinos ir jos transeksualios draugės atžvilgiu ir padega parapijos namus. Kitten ir Charlie pabėga į Londoną. Paskutinėje scenoje jos netikėtai sutinka Kitten motiną Eily ir mažąjį Patrick’ą prie gydytojo kabineto, kur Charlie atsigauna po gimdymo. Eily yra vėl nėsčia. Kitten elgiasi draugiškai, tačiau neatskleidžia savo tikrojo identiteto. Ji atrodo labai laiminga su Charlie ir kūdikiu. Liepsnelės užbaigia istoriją nepagarbiu pokalbiu.

Apdovanojimai ir nominacijos

Cillian Murphy laimėjo 2007 m. IFTA apdovanojimą kaip Geriausias aktorius ir buvo nominuotas Auksiniam gaubliui kaip Geriausias muzikinio arba komedijinio kino filmo aktorius.
Neil Jordan taip pat laimėjo 2007 m. IFTA kaip Geriausias režisierius bei su McCabe’u pasidalijo Geriausio scenarijaus IFTA.